Tarybos Reglamentas (EB) Nr. 3231/94
1994 m. gruodžio 22 d.
dėl tam tikrų priemonių, atsiradusių užbaigus derybas pagal XXIV:6 straipsnį ir kitų supaprastinimui būtinų priemonių
EUROPOS SĄJUNGOS TARYBA,
atsižvelgdami į Europos bendrijos steigimo sutartį, ypač į jos 28 ir 113 straipsnius,
atsižvelgdama į Komisijos pasiūlymą,
kadangi tam tikriems ne žemės ūkio produktams, kurių muito normos sumažinimas per kelerius metus pagal Urugvajaus raundą sudarė 1 procentinį punktą ar mažiau, dabartinė muito norma 0,5 procentinio punkto pirmą kartą bus sumažinta 1995 m. sausio 1 d. ir antrą kartą - 1997 m. sausio 1 d.;
kadangi, įstojus Ispanijai ir Portugalijai, Reglamentas (EB) Nr. 532/94 praplečia tam tikrų priemonių, susijusių su Europos ekonominės bendrijos ir Jungtinių Amerikos Valstijų sudarytu susitarimu dėl derybų pagal GATT XXIV straipsnio 6 dalį užbaigimo, taikymo sritį; kadangi šio susitarimo kontekste 1994 m. atitinkamiems žemės ūkio produktams galiojusių laikinųjų priemonių, numatančių sumažintas muito normas, taikymas bus pratęstas iki tiems produktams pagal Urugvajaus raundo rezultatus suteiktų lengvatų įgyvendinimo pirmojo etapo; kadangi tam tikriems cheminiams produktams, kuriems anksčiau buvo taikomos tokios laikinosios priemonės, Urugvajaus derybų raundo metu nustatyta galutinė muito norma bus pradedama taikyti nedelsiant, jeigu ankstesnioji sumažinta norma buvo mažesnė, o jeigu pagal laikinąsias priemones taikoma norma buvo didesnė, ji, vėlesniais metais laipsniškai įvedant pagal Urugvajaus raundo rezultatus sumažintas normas, bus iki tinkamo laiko taikoma ir toliau,
PRIĖMĖ ŠĮ REGLAMENTĄ:
1 straipsnis
1. Tam tikriems ne žemės ūkio produktams, kurių muito normos sumažinimas per kelerius metus pagal Urugvajaus raundą sudarė 1 procentinį punktą ar mažiau, dabartinė muito norma 0,5 procentinio punkto pirmą kartą bus sumažinta 1995 m. sausio 1 d. ir antrą kartą - 1997 m. sausio 1 d.; Šie produktai išvardyti A priede.
2. Priemones, nurodytas Europos ekonominės bendrijos ir Jungtinių Amerikos Valstijų susitarimą dėl derybų pagal GATT XXIV straipsnio 6 dalį užbaigimo papildančiame pasikeitime raštais, Bendrija iki 1995 m. birželio 30 d. taikys tiems žemės ūkio produktams, dėl kurių su tarifais susijusios priemonės pagal Urugvajaus raundo rezultatus įsigalios 1995 m. liepos 1 d.
2 straipsnis
Tam tikriems B priede išvardytiems cheminiams produktams nuo 1995 m. sausio 1 d. taikytinos muito normos nurodytos 6 skiltyje.
3 straipsnis
1. Šis reglamentas įsigalioja jo paskelbimo Europos Bendrijų oficialiajame leidinyje dieną.
2. Jis taikomas nuo 1995 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. gruodžio 22 d.